stanford-oval/wikipedia huggingface dataset:
רוזנה ארקט
קריירת משחק

ארקט החלה את דרכה בתחום המשחק בהופעות בסדרות טלוויזיה כגון "ג'יימס ב-15" ו"הסוד האפל של בית הקציר", בו קיבלה תפקיד קבוע ראשון בקאסט מקצועי.
תפקידה הראשון בקולנוע היה בסרט "מהומה בהוליווד", סאטירה מרושעת על הוליווד ועל תעשיית הקולנוע האמריקאית בכלל. תפקידיה הבאים היו בסרטים "שירת התליין", עליו הייתה מועמדת לפרס אמי; ו"מותק זו את", בו הופיעה לראשונה בתפקיד ראשי.
ב-1985, הופיעה במערבון "סילברדו", וכן בקומדיה הסוריאליסטית של מרטין סקורסזה "שגעון של לילה", בה הופיעה בתור מרסי פרנקלין, נערה יפה שמסחררת את ראשו של גיבור העלילה פול האקט; הופעתה בסרט זיכתה אותה במועמדות לפרס באפט"א.
בקומדיית הנעורים "סוזאן סוזאן" גילמה את רוברטה גלאס, עקרת בית משועממת העוקבת אחר מודעות מפגש בעיתון, ומתוך סקרנות מגיעה לפגישה של סוזן (מדונה) עם חברה ג'ים דרך מודעה בעיתון, מתחזה שלא מרצונה לסוזן ונרדפת על ידי המאפיה.
ההופעה של ארקט בסרט זה העניקה לה את פרס באפט"א לשחקנית המשנה ומועמדות לפרס גלובוס הזהב בקטגוריית השחקנית הטובה ביותר בסרט קומי/מוזיקלי.
ב-1988 הופיעה בתפקיד הנשי הראשי בסרטו של לוק בסון "הכחול הגדול" וגילמה סוכנת ביטוח אמריקאית בשם ג'ואנה בייקר. לאחר מכן הופיעה בסרט האקשן "אין לאן לברוח", בקומדיה "יוצאים לדוג" שנכשלה בקופות, ובדרמה האירוטית של דייוויד קרוננברג "קראש" על פי ספרו של ג'יימס גראהם באלארד. כן הופיעה במותחן הפשע "ספרות זולה", סרט קאלט של קוונטין טרנטינו, בו גילמה את ג'ודי אשתו המסוממת של סוחר הסמים לאנס, חברו של וינסנט וגה (ג'ון טרבולטה) אשר מסתבך בעל כורחו במהלך הסרט.
בשנת 1997 כיכבה בסרט הדרמה "עשה לי טובה" של הבמאית סונדרה לוק. הופעה נוספת של ארקט הייתה בדרמה העצמאית של וינסנט גאלו "באפלו 66" משנת 1998.
בשנת 2000 השתתפה בקומדיית הפשע "ללכת על הכול" בתור סופי אוזרנסקי, אשתו המאוסה של רופא השיניים המגושם ד"ר אוז (מת'יו פרי); סופי דורשת מבעלה שילשין על השכן החדש ג'ימי "הצבעוני" טודסקי (ברוס ויליס) בתמורה לגירושים ממנה, ובמקביל שוכרת רוצח שכיר בתקווה שיתנקש בבעלה וישאיר אותה עם הירושה.
ארקט הופיעה בחמישה פרקים בסדרת הדרמה "ישנן בנות", ושיחקה בתפקיד משני נרחב יותר בסדרה "מה עובר על בריאן".
ארקט עסקה גם בבימוי, וביימה בשנת 2002 את הסרט הדוקומנטרי "מחפשת את דברה וינגר", אודות סיפור הצלחתה של שחקנית הקולנוע דברה וינגר.
חיים אישיים

ארקט נישאה שלוש פעמים: לאנתוני גארסו, למלחין ג'יימס ניוטון הווארד ולמסעדן ג'ון סיידל. לארקט ולסיידל נולדה בת אחת, הזוג התגרש לאחר שש שנות נישואים. ניהלה מערכות יחסים מתוקשרות עם המוזיקאים פיטר גבריאל, וסולן להקת טוטו סטיב פורקרו, שנטען בהומור על ידי הלהקה כי שירם "רוזנה" נקרא על שמה.
אמה של ארקט נפטרה בשנת 1997 ממחלת סרטן השד. בעקבות הטרגדיה, עסקה ארקט בהעלאת המודעות למחלה והניסיונות להתמודד עימה בקרב הציבור, ביחד עם אחותה פטרישיה.
פילמוגרפיה נבחרת

עוד גראפיטי אמריקאי (1979)
מהומה בהוליווד (1981)
שירת התליין (1982) - סרט טלוויזיה
מותק זו את (1983)
הטייס (1985)
סוזאן סוזאן (1985)
סילברדו (1985)
שגעון של לילה (1985)
8 מיליון דרכים למות (1986)
לא פראיירית של אף אחד (1986)
נשות האמזונס על הירח (1987)
הכחול הגדול (1988)
סיפורי ניו יורק (1989)
קשת שחורה (1989)
טיסת הפולש (1991)
בן כוכב השחר (1991)
אבות ובנים (1992)
אין לאן לברוח (1993)
ספרות זולה (1994)
קראש (1996)
יוצאים לדוג (1997)
עשה לי טובה (1997)
שקרן (1997)
באפלו 66 (1998)
החוזה (1998)
משב של תקווה (1998)
I'm Losing You ‏ (1998)
ללכת על הכול (2000)
מאחורי השמש (2001)
עצה טובה (2001)
ג'ו דירט (2001)
אהבה רעה (2001)
Dead Cool (2004)
My Suicidal Sweetheart‏ (2005)
ילדים באמריקה (2005)
Welcome to California‏ (2005)
אני רואה אותך נקודה קום (2006)
הקרב על הכוכב (2007)
כדור לא משקר (2008)
אמריקן פאי מציגים: ספר האהבה (2009)
Inhale ‏(2010)
מבודדים (2011)
אסתמה (2014)
הרוג את חבריך (2015)
פרנק ולולה (2016)
SPF-18 ‏(2017)
מועדון הכסף (2018)
Octavio Is Dead!‏ (2018)
החיוך האטרוסקי (2018)
משדרים אבודים (2019)
אהבה, איך שלא תסתכלו על זה (2020)
Puppy Love‏ (2020)
Futra Days‏ (2022)
Signs of Love‏ (2022)
הבעלים לשעבר (אנ') (2023)
פילמוגרפיה נבחרת > טלוויזיה

שנות ה-60 (1999)
מה עובר על בריאן (2007-2006)
חבטת צד (2018)
ראצ'ד (2020)
ישנן בנות: הדור הבא (2021)
The Playboy Interviews‏ (2021, פודקאסט)
פול טי. גולדמן (אנ') (2023)
ארקט, 2009
הר שמחון

| --- | --- |
אין תמונה חופשית
 מידע כללי
 גובה:  772 מטרים
 מדינה:  ישראל 
 מיקום:  ליד דלתון, הגליל העליון
 רכס הרים:  הגליל העליון 
 מסלול ההעפלה הקל:  כביש סלול ודרך עפר קצרה
 קואורדינטות:  33°00′36″N 35°29′29″E﻿ / ﻿33.01°N 35.4913889°E﻿ / 33.01; 35.4913889
  (למפת אצבע הגליל מוגדלת) הר שמחון(למפת אצבע הגליל רגילה) הר שמחון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר שמחון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר שמחון
 
הר שִׂמחון הוא הר בגובה 772 מטרים מעל פני הים בקצה הדרום־מזרחי של מושב דלתון בגליל העליון.
מצפון להר שוכן מושב דלתון, מדרום לו עובר אפיק נחל דלתון ומעבר לו נמצא יער ביריה וממזרח נמצא אפיק נחל אביתר.
ערך זה הוא קצרמרבנושא הרים ובנושא גאוגרפיה של ישראל. אתם מוזמנים לתרום לוויקיפדיה ו.
ארנה ויידה (סופר)

| --- | --- |

 לידה:  27 במאי 1886 קומארנו, האימפריה האוסטרו-הונגרית 
 פטירה:  3 באפריל 1954 (בגיל 67) לוס אנג'לס, ארצות הברית 
 מדינה:  הונגריה 
 שפות היצירה:  הונגרית, אנגלית 
 
ארנה ויידה, מחוץ להונגריה מוכר כארנסט ויידה, במקור עד 1904 וייס, בהונגרית: Vajda Ernő;‏ פאפה, 27 במאי 1886 – וודלנד הילס (Woodland Hills), ארצות הברית, 3 באפריל 1954) היה עיתונאי יהודי-הונגרי, מחזאי ותסריטאי.
ביוגרפיה

ארנה וייס נולד במשפחה יהודית כבנם של לאיוש וייס ושל תרזיה פישר. הוא התחיל את הקריירה שלו כעיתונאי. ב-1904 שינה וייס את שם משפחתו לויידה. בשנים 1908–1909 היה מזכיר אגודת תאליה (אגודת תיאטרון), והם גם ארגנו את הצגת עבודתו הראשונה. מאוחר יותר הועלו יצירותיו בתיאטראות רבים בבודפשט וכמה מהם הוצגו בהצלחה מחוץ להונגריה. ב-4 בינואר 1913, בבודפשט, נשא לאישה את בורבלה קוזה, בתם של פרנץ קוזה ושל יוליאנה קוֹבוֹבצ'יק. לאחר מלחמת העולם הראשונה העסיק אותו מפעל הסרטים סאשה בווינה כתסריטאי. הוא גם עבד עם הבמאי ומפיק הקולנוע היהודי-הונגרי לימים בריט סיר אלכסנדר קורדה. הוא היגר לארצות הברית בסביבות 1927, גם שם כתב תסריטים. שמו הבדוי היה סידני גאריק (Sydney Garrick).
מחזותיו

מרדף ציד. 1908 אגודת תאליה. (מוזיקה: ינה הוסקה)
בעל ואישה, קומדיה במערכה אחת. 7 בנובמבר 1908
דודה רוזמרין, קומדיה ב-4 מערכות. בכורה: 12 במרץ 1910, התיאטרון ההונגרי.
לודאש מתי, קומדיה ב-3 מערכות. בכורה: 17 בנובמבר 1911, התיאטרון הלאומי.
מר בובי, קומדיה ב-3 מערכות. בכורה: 20 בפברואר 1914, התיאטרון הלאומי
האורח הבלתי צפוי, מחזה ב-3 מערכות. בכורה: 20 בינואר 1917, התיאטרון ההונגרי.
פאטה מורגנה. הוצג בברגן (נורווגיה) בינואר 1917; במרץ 1918 הוסיף אותו התיאטרון הלאומי בכריסטיאניה לתוכניתו, ובפברואר 1918 הוצג גם על ידי תיאטרון תאליה בהמבורג.
גברת הגירושים, קומדיה ב-3 מערכות. בכורה: 3 במרץ 1923, התיאטרון ההונגרי.
מחזה נוסף שלו הוצג בסטוקהולם על ידי תיאטרון ואזה תחת השם "Bleckpumpen" (כתם דיו): 22 בספטמבר 1923. (הוצג גם בהמבורג, קהיר וכו')
יורש העצר, מחזה, הוצג בתיאטרון הרנסאנס ב-3 באוגוסט 1923, עם הופעתו של ינה טרז' - (הוא הוצג גם בברצלונה ב-29 בספטמבר 1923. )
חתונה הקרנבל, אופרת קומדיה, ב-3 מערכות. את המוזיקה הלחין: אדה פולדיני. בכורה: 16 בפברואר 1924, בית האופרה המלכותי ההונגרי.
ההרמון, קומדיה ב-3 מערכות. 22 בפברואר 1924 תיאטרון הרנסאנס. כקומדיה מוזיקלית עם מוזיקה מאת סאבולץ' פנייש ושיריו מאת אימרה הרמט, שהוצגה בתיאטרון האופרטה של בודפשט ב-24 באפריל 1931.
פאטה מורגנה, מחזה ב-3 מערכות. 10 בינואר 1925 תיאטרון הקומדיה של בודפשט. (ראה ראשית: פאטה מורגנה. )
התרגום שלו (אבל לפי דיווחים מאוחרים יותר בעיתונים, היצירה המקורית שלו הוגשה תחת שם בדוי): Love Fair, סיפור אמריקאי ב-7 תמונות. מאת סידני גאריק. בכורה: 20 בדצמבר 1919, – שוב: 1 באפריל 1925
סרטיו

Die Schuld der Lavinia Morland, 1920
Samson und Delila 1922
Herren der Meere 1922
Das unbekannte Morgen 1923
Tragödie im Hause Habsburg 1924
Die letzte Stunde 1924
Jedermanns Frau (1924)
Wenn du noch eine Mutter hast (1924)
Grounds for Divorce (1925)
You Never Know Women (1926)
The Cat's Pajamas (1926)
The Crown of Lies (1926)
The Woman on Trial (1927)
Service for Ladies (1927)
Serenade (1927)
Loves of an Actress (1928)
Manhattan Cocktail (1928)
His Private Life (1928)
Manhattan Cowboy (1928)
A Night of Mystery 1928
His Tiger Wife (1928)
The Love Parade 1929
Innocents of Paris (1929)
Marquis Preferred (1929)
Monte Carlo (1930)
Such Men Are Dangerous (1930)
The Smiling Lieutenant 1931
Tonight or Never (1931)
The Guardsman (1931)
Son of India 1931
Smilin' Through1932
Broken Lullaby (1932)
Service for Ladies (1932)
Payment Deferred (1932)
Monsieur Albert (1932)
Queen Christina 1933
Reunion in Vienna (1933)
The Merry Widow 1934
The Barretts of Wimpole Street 1934
La Veuve joyeuse (1935)
A Woman Rebels 1936
Personal Property 1937
The Great Garrick 1937
Maria Antoinette (1938)
Dramatic School 1938
Port of Seven Seas 1938
He Stayed for Breakfast (1940)
They Dare Not Love (1941)
Smilin' Through (1941)
The Chocolate Soldier (1941)
לקריאה נוספת

Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הבמה)
Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. IV. kötet (Rabatinszky Mária – Zwischenakt). Budapest: Az Országos Színészegyesület és Nyugdíjintézete. 1931. 402. o. (לקסיקון התיאטרון ההונגרי: האנציקלופדיה של התיאטרון והספרות הדרמטית ההונגרית. עורך אלדאר שופפלין. בודפשט: איגוד השחקנים הלאומי ומכון הפנסיה. 1931)
Adatai a Petőfi Irodalmi Múzeum katalógusában (נתוניו במאגרי המוזיאון הספרותי ההונגרי פטפי)
הערות שוליים

↑  Az engedélyt tartalmazó BM rendelet száma/évszáma: 26403/1904. Forrás: MNL-OL 30808. mikrofilm 506. kép 2. karton. Névváltoztatási kimutatások 1904. év 67. oldal 20. sor.
↑  A házasságkötés bejegyezve a Bp. IX. ker. állami házassági akv. 5/1913. folyószáma alatt.
↑  Der Kronprinz (…) von Sidney Garrick (Ernst Vajda) (…). In: Die Bühne, Jahrgang 1924, Heft 1/1924, S. I. (Online bei ANNO).
| --- | --- |
בקרת זהויות :  NLI: 987007431915305171  PLWABN: 9810629950705606  BNE: XX1429685  BnF: cb16163644d (data)  GND: 1057283924  ICCU: TO0V425354  ISNI: 0000 0001 1045 8072  LCCN: n85151860  NKC: xx0242276  NLA: 35978983  RERO: 02-A008864987  SNAC: w6bs2bd4  SUDOC: 150030800  Trove: 1171552  VIAF: 23576610   WorldCat (עם VIAF): 23576610
שינוי קטבי כדור הארץ

שינוי קטבי כדור הארץ היא טענה פסאודו-מדעית חסרת ראיות לפיה בתנאים מסוימים מיקום הקטבים של כדור הארץ (כלומר צירו) עשוי להשתנות בזמן קצר, דבר שעשוי להוביל להשלכות קטסטרופליות. הטוענים לרוב מתארים אסונות בקנה מידה גדול המשתרעים על פני כדור הארץ כולו, כגון שיטפונות, רעידות אדמה, התפרצויות געש, עליית קרקעית הים ושקיעת אדמה מתחת לים וכן הלאה.
אין לבלבל בין התיאוריה של שינוי קטבים קטסטרופלי לבין תופעות מדעיות מוכחות כמו נסיגת ציר כדור הארץ, שינוי במיקום הקטבים המגנטיים של כדור הארץ וסחיפת היבשת - תופעות אלה מתרחשות בזמן גאולוגי ואינן מובילות לאסונות טבע, אף על פי שהם באים לידי ביטוי לאורך זמן על אופי האקלים של כדור הארץ ומראהו.
תיאור התופעה

המאמינים בתיאוריה לא מסכימים על התנאים שעשויים להוביל להסטת הקטבים, בדומה לתיאוריות חסרות בסיס אחרות. רובן עוסקים בהנחות הבאות:
נעשה שימוש במודל של מבנה כדור הארץ, שבו הקרום המוצק מופרד מהליבה על ידי שכבת חומר במצב נוזלי או חצי נוזלי.
מצוין כי חלוקה לא אחידה של האדמה והשינוי בכמות הקרח באזורי הקוטב גורמים לחוסר איזון בקרום, ויוצרים כוחות אינרציאליים הנוטים "לארכב" את הקרום ביחס לליבת כדור הארץ. השפעה דומה יכולה להיגרם מכוחות כוח המשיכה והגאות המתעוררים כאשר כדור הארץ מתקרב לגופי שמים מסיביים.
ההשפעה של כוחות אלה יכולה להוביל לשינוי קרום כדור הארץ ביחס לשכבות הבסיסיות.
מטבע הדברים, שינוי מהיר במיקום הקרום יוביל להפרעות משמעותיות בהידרוספרה ובאטמוספירה (הנגרמת על ידי אינרציה רגילה), שעלולה להוביל לסופות הוריקן, שיטפונות וצונאמי ענק. בנוסף, עצם התנועה של שכבות מסוימות על פני כדור הארץ ביחס לאחרים תגרום להתעצמות הפעילות הוולקנית ורעידות אדמה נרחבות.
על פי תיאוריות שונות, ייקח בין מספר שעות לכמה אלפי שנים, להופעת שינוי במיקום הקטבים ביחס לפני כדור הארץ בכמה אלפי קילומטרים ואף יותר.
השערה זו נדונה כמעט תמיד לא רק ביחס לכדור הארץ, אלא גם לכוכבי לכת אחרים במערכת השמש.
ביחס לכדור הארץ משתמשים בהשערת שינוי קטבים על מנת להסביר את היעלמותן של תרבויות פרה-היסטוריות מפותחות מאוד, וכן מספר תופעות אחרות. בספרות הפופולרית מצוטטים לעיתים קרובות הגרסאות הדרמטיות ביותר של התיאוריה, המרמזות על תזוזה של ציר כדור הארץ בזמן קצר מאוד (משעות לימים), מכיוון שעל פי ההנחות מהירויות כאלה, למעשה, גורמות לאסון עולמי, שעלול להשמיד לחלוטין אם לא את כל החיים על פני כדור הארץ, אז, לפחות את כל התשתית הטכנית של הציוויליזציה המודרנית.
הגדרות והבהרות

הקטבים הגאוגרפיים של כדור הארץ הם נקודות על פני כדור הארץ בהן השטח חוצה את ציר הסיבוב שלו. השערת שינוי הקטבים מתארת שינויים במצב של הקטבים הללו ביחס לשטח הבסיס, תופעה הנבדלת בשינויים בכיוון הקטבים ביחס לשינויים במישור הנגרמים מנקיפה.
אין לבלבל את השערת הסטת הקטבים עם טקטוניקת הלוחות, תיאוריה גאולוגית מקובלת לפיה פני כדור הארץ מורכבים מלוחות מוצקים הנעקרים בזרימת האסתנוספירה הכמו-נוזלית הבסיסית, וכתוצאה מכך נגרמת היסחפות יבשתית. התוצאה של טקטוניקת הלוחות תהיה שינוי איטי במיקומן של היבשות ובהתאם, הקטבים, ההפרדה ההדרגתית או ההידבקות של יבשות והופעתן של יבשות חדשות לאורך מיליוני שנים, אשר כתוצאה מכך משנה את פני כדור הארץ.
אין להתבלבל בין השערת שינוי הציר לבין היפוך השדה המגנטי של כדור הארץ. בעבר התרחשו היפוכים של השדה המגנטי של כדור הארץ, שמשמעותו למעשה "החלפה" של הקטבים המגנטיים הצפוניים והדרומיים, דבר שאושר על ידי תוצאות רבות של מחקרים גאולוגיים. תיאוריה זו נחשבת מוכחת בקהילה המדעית, בניגוד להשערה של שינוי הקטבים, שהראיות אודותיו נחשבות לא מספיקות או שגויות.
היסטוריה

בספרות הפופולרית מתארות לרוב השערות המצביעות על שינוי קטבים מאוד מהיר. היסחפות איטית של הקוטב תביא לשינויים עדינים בלבד, בעוד שתזוזה מהירה נראית דרמטית בהרבה, מכיוון שהיא כוללת שינויים דרמטיים בגאוגרפיה והרס מאסיבי עקב רעידות אדמה וצונאמי.
היסטוריה > תיאוריות מוקדמות ותומכיהן

התייחסויות לאפשרות של עקירה של ציר כדור הארץ ניתן למצוא במאמר "Chronologie historique des Mexicains" משנת 1872 צ'ארלס אטיין בראסייר דה בורבורג, מומחה ספרות באמריקה הפרה-קולומביאנית, שפירש כמה מיתוסים של האינדיאנים של מקסיקו כראיה לארבע תקופות של אסונות עולמיים שהתרחשו לכאורה מאז 10.5 אלף שנה לפני הספירה.
בשנת 1948 העלה מהנדס החשמל יו בראון השערה נוספת. הוא טען כי הצטברות קרח בקטבים גורמת ל"התהפכות ציר כדור הארץ", החוזר על עצמו במרווחים בסדר גודל של שבעת אלפים שנים.
בשנת 1950, בעבודתו "התנגשות העולמות", טען עמנואל וליקובסקי, שהתבסס על פרשנותו למקורות היסטוריים, כי בשל מספר השפעות קוסמיות, טבע הציר של כדור הארץ השתנה באופן קיצוני בסביבות 1450 לפני הספירה ואז חזר למצבו המקורי. שינויים אלה גרמו לרעידות אדמה ולצונאמי, שהובילו לחלוקת ים סוף. מאוחר יותר, עקב ההתקרבות למאדים, התרחש לכאורה שינוי בשנים 776 ל־687 לפני הספירה. ציר כדור הארץ שוב פנה לראשונה ל-10 מעלות ואז חזר אחורה. פרשנויותיו נדחו על ידי הקהילה המדעית והטיעון הופרך.
צ'ארלס הפגוד הוא אולי התומך המוקדם המוכר ביותר בהשערת שינוי קטבי כדור הארץ. בספריו "הקרום המשתנה של כדור הארץ" (1958) (כולל הקדמה מאת אלברט איינשטיין) ו"נתיב הקוטב" (1970), הפגוד, המבוסס על המודל הקודם של אדמר, הציע כי הצטברות קרח בקטבים גורמת לחוסר איזון המוני בקרום כדור הארץ. בהתבסס על מחקריו שלו, הציע הפגוד כי התזוזות בקטבים יחולו על פני כ-5,000 שנה כל אחת, וביניהן תקופות של 20-30,000 שנה בהן הקטבים אינם זזים. על פי הפגוד, הנקודות האחרונות של מיקומו של הקוטב הצפוני: מפרץ ההדסון (60 ,N, 73 ,W), באוקיינוס האטלנטי בין איסלנד לנורווגיה (72˚N, 10˚E), יוקון (63 ,N, 135 ,W). עם זאת, כבר בספר "נתיב הקוטב" הודה הפגוד כי החישובים של איינשטיין, שמראים שמשקלו של הקרח הקוטבי אינו מספיק כדי לעקור את הקרום. במקום זאת, הפגוד הציע כי הגורם לתנועה בקטבים הוא כוחות פנימיים, שמקורותיהם ממוקמים מתחת לפני האדמה. הפגוד פנה לספרן הקנדי רנד פלם-אטו כדי לעזור במציאת ראיות מדעיות להשערתו ולהמשך התפתחותה. פלם-אטו פרסם את ממצאיו בשנת 1995 ב-When the Sky Fell, שנכתב יחד על ידי אשתו.
בשנת 1974 הציע המהנדס והחוקר פלביו ברביירו כי שינוי קטבים מתרחש אחת ל-11 אלף שנים והוא משתקף במיתולוגיה כמו מות אטלנטיס ויבשת מו. לדעתו, הגורם לאסונות היה התנגשות כדור הארץ עם שביט, ויש לחפש את אטלנטיס שנעלמה מתחת לשכבת הקרח באנטארקטיקה.
היסטוריה > הופעות מאוחרות יותר

הנושא משך מחברים רבים שהציעו הסברים ותחזיות משלהם, רובן קשורות לנבואותיו של המיסטיקן אדגר קייס, ולכן חסרות חשיבות מבחינה מדעית.
בשנת 1970–1980, הכתבת רות מונטגומרי (אנ') (1912-2001) פרסמה סדרת ספרים, שלא הוצגה כסיפורת, ובה פירשה את נבואותיו של אדגר קייס וקשרה את השינויים הגאוגרפיים והאקלימיים הגלובליים שניבא האחרון עם שינוי הקוטב.
בשנת 1997 פרסם ריצ'רד נון את הספר 5/5/2000, ICE: The Ultimate Disaster, בו ניבא אסון שהיה אמור להתרחש ב-5 במאי 2000 עקב שינוי בכיפת הקוטב של אנטארקטיקה שנגרמה מהתגברות פעילות השמש.
בשנת 1998, המהנדס ג'יימס ג'י. בולס הציע כי השפעת הכבידה המשולבת של השמש והירח תוביל להופעת כוח הפועל על קרום כדור הארץ בזווית חדה, מה שמוביל ליצירת "אזור פלסטיק" במעטפת, המאפשר לקרום להשתנות ביחס לשכבות הנמוכות יותר. כסיבה לשינוי בקוטב, כמו בהשערות המוקדמות של מחברים אחרים, כוחות צנטריפוגלים הפועלים על מסות הקרח בקטבים הם שמובילים לתזוזה שלהם ביחס לקו המשווה.
ספרים באותו נושא פורסמו על ידי הגאולוג ויליאם האטון, כולל Coming Earth Changes: Causes and Consequences of the Approaching Pole Shift, שמצמיד את ההיסטוריה הגאולוגית עם פרשנויותיו של אדגר קייס ומנבאת שינויי אקלים קטסטרופליים לפני סוף 2001. בשנת 2004, היטון כתב יחד עם ג'ונתן איגל ופרסם את הספר Earth’s Catastrophic Past and Future: A Scientific Analysis of Information Channeled by Edgar Cayce, המתאר מנגנוני שינויי קטבים היפותטיים ומנבאים את עיתוי האירועים הללו בעתיד.
הערכות מדעיות

כפי שהראה איינשטיין, הפגוד העריך מאוד את ההשפעה של שינוי התפלגות המסה על פני כדור הארץ. חישובים מראים ששינוי בהתפלגות המסה הן על פני השטח והן במעטפת, באופן עקרוני, יכולים להוביל לשינוי במיקום הקטבים הגאוגרפיים, אך אין שום סיבה להאמין שקצב השינויים הללו יכול להיות גבוה בצורה קטסטרופלית. אין מחקרים שהוכרו על ידי הקהילה המדעית שיאשרו את העובדה ששינוי קטבים מהיר יכול להתרחש במיקום ציר הסיבוב של כדור הארץ. נקבע כי מיקום הקטבים בתקופות זמן שונות היה שונה ומשונה, אך קצב השינוי הזה היה בסדר גודל של מעלה 1 ° למיליון שנים או פחות (בעוד שלפי הפגוד, בתקופת השינוי במיקום הקטבים, קצב השינוי הזה הוא עד 40 מעלות בחמשת אלפים שנה, וזה שווה ערך ל-1 ° ל-125 שנים). ניתוח הראיות אינו תומך בהשערת הפגוד בנוגע לתזוזה מהירה של שכבות כדור הארץ. במהירות כזו, מן הסתם, במהלך קיומו של האדם כמין ביולוגי, תזוזת הקטבים לא יכולה להוביל לשינויים ניכרים בסביבה (השפעות אקלימיות מסחף היבשת ניכרות הרבה יותר). בנוסף, הנתונים הזמינים מראים שבמהלך 130 מיליון השנים האחרונות (כלומר מאז ימי הזוהר של הדינוזאורים, כאשר יונקים מהמינים המודרניים עדיין לא היו), הקטבים הגאוגרפיים האמיתיים נעו לא יותר מ-5 °.
יש מחקרים שלפיהם בתקופות קדומות יותר, לפני כ-810 עד 790 מיליון שנה, בתקופת יבשת העל רודיניה, עדיין היו יכולים להתקיים שני שלבים מהירים יחסית (בקנה מידה גאולוגי); בכל אחד מהם ציר הסיבוב של כדור הארץ הסתובב בכ-55 ° (התואם למהירות הממוצעת של תנועת הקטבים פחות ממעלה אחת ל-180 אלף שנים). אין הוכחות פיזיות לכך ששינוי הקטבים התרחש מהר יותר בהיסטוריה של כדור הארץ.
ראו גם

2012 (סרט)
כדור הארץ
כדור הארץ החלול
הערות שוליים

↑  Scotese, C. R. "The PaleoMap Project". אורכב מ-המקור ב-2012-05-08. נבדק ב-2010-05-04.
↑  "Chronologie historique des Mexicains", L'ethnographie (בצרפתית), Paris, France: Société d'Ethnographie, 7: 77–85, 1871, נבדק ב-2009-11-08
↑  "Science: Can the Earth Capsize?". Time. 1948-09-13. נבדק ב-2009-11-08.
↑  Flem-Ath, Rand, Flem-Ath, Rose. When The Sky Fell: In Search of Atlantis (introduction by Colin Wilson, London: Weidenfeld & Nicolson, 1995). ISBN 0-297-81628-4
↑  «Threshold to Tomorrow», (1984) ISBN 978-0-449-20182-4 ISBN 0-449-20182-1; «Strangers Among Us», (1979); «Aliens Among Us», (1985) and «The World to Come: The Guides' Long-Awaited Predictions for the Dawning Age», (1999).
התפשטות הצונאמי שנגרם בעקבות רעידת האדמה בשנת 2004 על פני האוקיינוס ההודי, חלק מהאנרגיה של הצונאמי נכנסה לאוקיינוס השקט. רעידת האדמה גרמה גם ל"נענוע" דק של ציר כדור הארץ.
ריצ'רד בנג'מין

| --- | --- |

ריצ'רד בנג'מין, 1986
 לידה:  22 במאי 1938 (בן 86) ניו יורק, ארצות הברית
 מדינה:  ארצות הברית 
 תקופת הפעילות:  מ-1962 
 מקום לימודים:  אוניברסיטת נורת'ווסטרן  בית הספר לתקשורת של אוניברסיטת נורת'ווסטרן  תיכון לגארדיה 
 בן או בת זוג:  פאולה פרנטיס (1961–?) 
 צאצאים:  Prentiss Benjamin 
 פרסים והוקרה:  פרס גלובוס הזהב לשחקן המשנה הטוב ביותר
 פרופיל ב-IMDb
 
ריצ'רד סמואל בנג'מין (באנגלית: Richard Samuel Benjamin; נולד ב-22 במאי 1938) הוא שחקן קולנוע ובמאי אמריקאי יהודי, זוכה פרס גלובוס הזהב לשחקן המשנה הטוב ביותר לשנת 1975 על הופעתו בסרט "צמד בכותרות" ומועמד פרס גלובוס הזהב לשנת 1971 על תפקידו בסרט "יומנה של עקרת בית עצבנית".
ביוגרפיה

בנג'מין נולד בניו יורק ולמד באוניברסיטת נורת'ווסטרן שבשיקגו, שם למד תיאטרון והתנסה לראשונה כשחקן במחזות רבים.
ביוגרפיה > כשחקן

החל את דרכו כשחקן ראשי בסיטקום שיצר התסריטאי לאונרד סטרן "הוא והיא".
בשנת 1969 ערך את הופעת הבכורה שלו בדרמה הקומית "היה שלום קולומבוס" בתפקיד צעיר יהודי ממשפחה פשוטה, אך משכיל ומפוכח, המפתח רומן עם צעירה יהודית (אלי מק'גרו) ממעמד גבוה.

בנג'מין היה מועמד לפרס גלובוס הזהב לשחקן המשנה הטוב ביותר בשנת 1970 על הופעתו בדרמה "יומנה של עקרת בית עצבנית" בתפקיד עורך הדין ג'ונתן בלסר ושיחק בסרט המלחמה המבוסס על הרומן "מלכוד 22" בתפקיד קצין מבצעי התעופה מייג'ור דנבי.
הוא זכה בפרס בשנת 1975 על תפקידו בתור בן קלארק אחיינו המפיק של הקומיקאי וילי קלארק (ולטר מתיאו) בקומדיה של הרברט רוס "צמד בכותרות" (The Sunshine Boys). לאורך שנות ה-70 הופיע בנג'מין בסרטים "עולם המערב" המוערך של מייקל קרייטון בתפקיד פיטר מרטין, בקומדיית האימה "אהבה בנשיכה ראשונה" בתפקיד הפסיכיאטר ד"ר ג'פרי רוזנברג/ ואן הלסינג ו"מי רצח את שילה?" בתור התסריטאי טום פרקמן. כמו כן שיחק בתפקיד הראשי בעונה היחידה של סדרת הטלוויזיה המדע בדיונית "קווארק".
ב-1981 שיחק בקומדיית האימה "יום שבת ה-14".
ב-1997 שיחק בנג'מין בסרטו של וודי אלן "לפרק את הארי" בתור קן הדמות ברומן של הסופר הארי בלוק.
את הופעותיו האחרונות כשחקן עשה בנג'מין בקומדיות "ראש בראש עם משפחת שטיין" ו"הנרי פול כאן" ובסדרת הטלוויזיה "החיים על פי נד".
בשנת 2023 שיחק בתפקיד קטן בסרט הקומדיה הרומנטית "איזה אנשים" שהוקרן באולמות קולנוע נבחרים ולאחר שבוע ב-27 בינואר שוחרר בנטפליקס.
ביוגרפיה > כבמאי

לקראת שנות ה-80 עשה בנג'מין הסבה גם לבימוי ובשנת 1982 ביים את סרט הביכורים שלו "שנתי המועדפת", קומדיה שזכתה להצלחה רבה עם מועמדוית לפרס אוסקר אחד ולשלושה פרסי גלובוס הזהב כולל לסרט הקומי/מוזיקלי הטוב ביותר.
ב-1984 ביים שני סרטים, קומדיית הפשע "חום העיר" בכיכובם של קלינט איסטווד וברט ריינולדס והדרמה הקומית" ירח רומנטי" בכיכובם של שון פן וניקולס קייג'. ב-1986 ביים בנג'מין את הקומדיה הרומנטית שזכתה להצלחה יחסית "זהירות הבית מתפרק" בהפקת פרנק מארשל ובכיכובם של טום הנקס ושלי לונג. ב-1988 ביים את הקומדיה המדע בדיוני "אמי החורגת היא חייזרית" ואת הדרמה "ניקיטה הקטנה", סרטים שלא זכו להצלחה יתרה.
ב-1990 ביים בנג'מין את הקומדיה "בתולות הים" בכיכובן של שר, וינונה ריידר וכריסטינה ריצ'י ואת הקומדיה המשטרתית "מרכז העיר". ב-1996 ביים את הדרמה הקומית "גברת וינטרבורן" שנחלה כישלון ביקורתי ומסחרי.ב-1998 ביים את סרט הטלוויזיה "מלחמות הפנטגון" שזכה בפרס אמי, בסרט אף שיחק בתפקיד חבר הוועדה הצבאית קספר ויינברגר.
לאחר מכן ביים את הקומדיות הכושלות "הפסיכיאטר בפנים" ו"מרסי X" בכיכובו ובכיכובם של ליסה קודרו ודיימון ווייאנס. ב-2006 ביים את סרטו האחרון עד כה "דבר קטן שנקרא רצח" שהיה מועמד לפרס אמי על הופעתה של כוכבת הסרט ג'ודי דייוויס.
חיים אישיים

בנג'מין התחתן בשנת 1961 עם השחקנית פאולה פרנטיס איתה הופיע בסיטקום "הוא והיא" ובסרטים "מלכוד 22" ו"יום שבת ה-14", לזוג נולדו שני ילדים שחקנים רוס ופרנטיס בנג'מין.
פילמוגרפיה נבחרת

היה שלום קולומבוס (1969)
מלכוד 22 (1970)
יומנה של עקרת בית עצבנית (1970)
יומנו של ברוקר צעיר (1971)
מה מעיק על פורטנוי (1972)
מי רצח את שילה? (1973)
עולם המערב (1973)
צמד בכותרות (1975)
הבית קורא (1978)
מצוד אוכלי הנבלותרא (1979)
בישול המכשפות (1980)
הזוג הנשוי האחרון באמריקה (1980)
איך לנצח את עלות החיים הגבוהה (1980)
יום שבת ה-14 (1981)
לפרק את הארי (1997)
מלחמות הפנטגון (1998)
פסיכולוגית בגרוש (2001)
מרסי אקס (2003)
ראש בראש עם משפחת שטיין (2006)
הנרי פול כאן (2008)
איזה אנשים (2023)
הבעלים לשעבר (אנ') (2023)
סרטים שביים

שנת חיי היפה ביותר (1982) My Favorite Year
עיר לוהטת (1984) City Heat
ירח רומנטי (1984) Racing with the Moon
זהירות הבית מתפרק (1986)
כלה מכוכב אחר (1988) My Stepmother Is An Alien
שתולים באמריקה (1988) Little Nikita
בתולות הים (1990)
מרכז העיר (1990)
גברת וינטרבורן (1996)
מלחמות הפנטגון (1998)
פסיכולוגית בגרוש (2001) The Shrink Is In
מרסי אקס (2003)
אשת הלהתראות (2003)
דבר קטן שנקרא רצח (2006)